আদালতে পরপর ধাক্কা! আমেরিকায় নড়বড় করছে ট্রাম্পের চেয়ার?

ওয়েব ডেস্ক: দ্বিতীয় দফায় ডোনাল্ড ট্রাম্প (Donald Trump) প্রেসিডেন্টের চেয়ারে বসেছেন চলতি বছরের ২০ জানুয়ারি। তারপরেই তাঁর পরপর সিদ্ধান্তে ছ’মাসেই বদলে গিয়েছে বিশ্ব। অনেকেরই মত, ট্রাম্পের এসব সিদ্ধান্ত বেআইনি। এবার আদালতেই (Court) ধাক্কার পর ধাক্কা, মামলায় মামলায় জেরবার মার্কিন প্রেসিডেন্ট (US President)।

আদালতে ট্রাম্পের পরাজয়ের সিরিজ চলছে। প্রতিবারই ট্রাম্প উচ্চ-আদালতে আপিল করছেন, কিন্তু এখনও পাননি কোনও রিলিফ। মার্কিন আপিল আদালত (US Appeal Court) জানাল, নানা দেশের উপর শুল্ক চাপানোর ট্রাম্প-সিদ্ধান্ত বেআইনি। আপিল করার জন্য আদালত দিয়েছে অক্টোবর পর্যন্ত স্থগিতাদেশও। তারপরেই সুপ্রিম কোর্টে গিয়েছে ট্রাম্প প্রশাসন।

আরও পড়ুন: “আমরা কেন অমর হব না?,” পুতিনকে অদ্ভুত প্রশ্ন জিনপিংয়ের!

ভেনেজুয়েলার অবৈধ অভিবাসীদের ফেরত পাঠাতে কাজে লাগানো হয় অষ্টাদশ শতকের আইনকে। যুদ্ধকালীন পরিস্থিতির জন্য ওই আইন রচিত হয়েছিল। চলতি সপ্তাহেই একটি ফেডারেল আদালত রায় দিয়েছে, ওই আইনের ব্যবহার অবৈধ। আপিলে যাচ্ছে ট্রাম্প প্রশাসন।

ত্রাণ নিয়েও আদালতে ধাক্কা খেল ট্রাম্প প্রশাসন। দুনিয়া জুড়ে বন্ধ ত্রাণ অবিলম্বে চালুর নির্দেশ দিল আদালত। সংসদে পাশ হওয়া ত্রাণ বন্ধ করতে পারেন না ট্রাম্প, জানিয়েছে আদালত। বৃহস্পতিবারই রায়ের বিরুদ্ধে আপিল হয়েছে।

ট্রাম্পের প্রায় সব সিদ্ধান্তই বাতিল আদালতে। হার্ভার্ড বিশ্ববিদ্যালয়ের অনুদান বন্ধ করার সিদ্ধান্তও আদালতে খারিজ। শারীরিক ভাবেও অসুস্থ ট্রাম্প। ইতিহাসে কোন ভাষায় লেখা থাকবে ট্রাম্প ২.০ জমানা? সেটাই লাখ টাকার প্রশ্ন।